ณัฐวุฒิ ประเสริฐสุวรรณ

ณัฐวุฒิ ประเสริฐสุวรรณ  (เกิด 28 ธันวาคม พ.ศ. 2496)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดสุพรรณบุรี สังกัดพรรคภูมิใจไทย อดีตรองโฆษกประจำสำนักนายกรัฐมนตรีในรัฐบาลทักษิณ ชินวัตร อดีตรองเลขาธิการพรรคชาติไทย

 ประวัติ 
ณัฐวุฒิ เกิดวันที่ 28 ธันวาคม พ.ศ. 2496 มีชื่อเล่นว่า "คอปเตอร์" ที่ตำบลโคกคราม อำเภอบางปลาม้า จังหวัดสุพรรณบุรีประวัติผู้สมัคร ส.ส. กรมการปกครอง เป็นบุตรคนที่สี่ของพลตรี บุญเอื้อ ประเสริฐสุวรรณ อดีตประธานสภาผู้แทนราษฎร กับนางดวงเนตร ประเสริฐสุวรรณ จากพี่น้อง 10 คน 
ด้านครอบครัวสมรสกับนางปราณี ประเสริฐสุวรรณ

จบการศึกษาระดับปริญญาตรี ด้านประวัติศาสตร์ จากมหาวิทยาลัยศรีนครินทรวิโรฒ บางแสน และปริญญาโท ด้านรัฐประศาสนศาสตร์ จากประเทศสหรัฐอเมริกา

 การทำงาน 
ณัฐวุฒิ เคยเป็นสมาชิกสภาผู้แทนราษฎรจังหวัดสุพรรณบุรี สังกัดพรรคชาติไทย และมีตำแหน่งเป็นรองเลขาธิการพรรคชาติไทย เคยได้รับแต่งตั้งให้เป็นรองโฆษกประจำสำนักนายกรัฐมนตรี ในรัฐบาลทักษิณ ชินวัตรคำสั่งสำนักนายกรัฐมนตรี ที่ 25/2544 เรื่อง แต่งตั้งข้าราชการการเมือง ต่อมาในช่วงปลายปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย จึงได้ส่งชาญชัย ประเสริฐสุวรรณ ผู้เป็นน้องชายแท้ๆ ลงสมัคร สส. แทน

ใน พ.ศ. 2561 ณัฐวุฒิพร้อมชาญชัยได้ย้ายมาสังกัดพรรคเพื่อไทย เนื่องจากทางพรรคชาติไทยพัฒนา ได้ส่งณัฐวุฒิและชาญชัยลงบัญชีรายชื่อแต่ณัฐวุฒิและชาญชัยต้องการที่จะลงสมัครแบบเขตบรรหารบุรีแตก! ‘ณัฐวุฒิ ประเสริฐสุวรรณ’ ทิ้งชทพ. ซบเพื่อไทย เหตุถูกดันขึ้นบัญชีรายชื่อ 

แต่ในวันศุกร์ที่ 23 พฤศจิกายน พ.ศ. 2561 ณัฐวุฒิได้ยื่นหนังสือลาออกจากสมาชิกพรรคเพื่อไทยและได้กลับมาสมัครเป็นสมาชิกพรรคชาติไทยพัฒนา และได้รับเลือกตั้งเป็น สส.อีกสมัย

ในการประชุมสภาผู้แทนราษฎร ชุดที่ 26 ปีที่ 1 (สมัยสามัญประจำปีครั้งที่ห้า) มีการกล่าวอย่างหนาหูว่า สส. อีกองค์หนึ่ง ตบที่ใบหน้าของ ณัฐวุฒิ จนหันข้าง เนื่องจาก ณัฐวุฒิ กล่าววาจาในเรื่องลำดับการอภิปราย อย่างไรก็ตาม ในภายหลังได้ออกมายืนยันว่าเป็นความเข้าใจผิด ไม่ได้ตบจนห้นาหันอย่างแน่อน เพราะ มือตนเองใหญ่ ถ้าตบจริงคงร่วงแล้ว

ทั้งนี้ มีประชาชนส่วนหนึ่งเข้าใจคลาดเคลื่อนว่า ณัฐวุฒิ เป็น สส. พรรคก้าวไกล แต่ที่ถูกต้อง คือ ณัฐวุฒิ บัวประทุม สังกัดพรรคก้าวไกล (พรรคประชาชน ในปัจจุบัน) ซึ่งไม่มีความเกี่ยวข้องกับประเด็นพิพาทเรื่องตบหน้าแต่อย่างใด

อนึ่ง ณัฐวุฒิ เคยเสนอ ญัตติอภิปราบยเรื่องการรับมือการขึ้นภาษีศุลกากรอย่างอภิมหาทอร์นาโดของสหรัฐฯ ซึ่งคำว่า "อภิมหาทอร์นาโด" ถูกวิพากษ์อยู่บ้าง อย่งไรก็ตาม ญัตติดังกล่าวได้อภิปรายจนได้ข้อเสนอแนะส่งคณะรัฐมนตรีดำเนินการเป็นที่เรียบร้อยแล้ว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖

 อ้างอิง 

หมวดหมู่:นักการเมืองจากจังหวัดสุพรรณบุรี
หมวดหมู่:บุคคลจากอำเภอบางปลาม้า
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติไทยพัฒนา
หมวดหมู่:พรรคเพื่อไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.